Document ID: 32012D0274

KOMISSION TÄYTÄNTÖÖNPANOPÄÄTÖS,
annettu 24 päivänä huhtikuuta 2012,
toisen alueiden ryhmän määrittämisestä viisumitietojärjestelmän (VIS) käyttöönottoa varten
(tiedoksiannettu numerolla C(2012) 2505)
(2012/274/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta (VIS-asetus) 9 päivänä heinäkuuta 2008 annetun Euroopan parlamentin ja neuvoston asetuksen (EY) N:o 767/2008 (1) ja erityisesti sen 48 artiklan 4 kohdan,
sekä katsoo seuraavaa:
(1)
Asetuksen (EY) N:o 767/2008 48 artiklassa säädetään VIS-järjestelmän asteittaisesta käyttöönotosta. Komissio määritti päätöksessään 2010/49/EY (2) ensimmäiset alueet VIS-järjestelmän käyttöönottoa varten. Kun otetaan huomioon, että VIS-järjestelmä otettiin käyttöön 11 päivänä lokakuuta 2011, on tarpeen määrittää toinen ryhmä alueita, joilla VIS-järjestelmään käsiteltäväksi tulevia tietoja, mukaan luettuina valokuvat ja sormenjäljet, kerätään ja siirretään VIS-järjestelmään kyseisen alueen kaikista viisumihakemuksista.
(2)
Asetuksen (EY) N:o 767/2008 48 artiklan 4 kohdassa säädetään näiden alueiden ryhmän määrittelystä VIS-järjestelmän käyttämiseksi seuraavin perustein: laittoman maahanmuuton todennäköisyys, jäsenvaltioiden sisäiseen turvallisuuteen kohdistuvat uhat ja mahdollisuus kerätä biometrisiä tunnistetietoja alueen kaikilta paikkakunnilta.
(3)
Komissio on tehnyt arvioinnin kyseisistä alueista ja ottanut tässä yhteydessä huomioon ensimmäistä perustetta varten esimerkiksi sen, kuinka usein viisumi ja maahantulo on keskimäärin evätty kullakin alueella ja jäsenvaltioiden alueella luvattomasti oleskeleviksi havaittujen kolmansien maiden kansalaisten määrän; toista perustetta varten Europolin suorittaman uhkien arvioinnin ja kolmatta perustetta varten sen seikan, että konsuliedustus on lisääntynyt kaikilla maailman alueilla päätöksen 2010/49/EY tekemisen jälkeen.
(4)
Tämän arvioinnin mukaan seuraavien alueiden, joilla viisumitietoja olisi ryhdyttävä keräämään ja siirtämään VIS-järjestelmään kaikista viisumihakemuksista, olisi oltava Länsi-Afrikka, Keski-Afrikka, Itä-Afrikka, eteläinen Afrikka, Etelä-Amerikka, Keski-Aasia ja Kaakkois-Aasia.
(5)
Miehitetty palestiinalaisalue jätettiin päätöksen 2010/49/EY kattaman Lähi-idän alueen ulkopuolelle, koska asianomaisten konsuliedustustojen varustaminen voisi olla teknisesti vaikeaa. Jotta luvattoman maahanmuuton torjuntaan ja sisäisen turvallisuuden suojaamiseen ei jää aukkoa ja ottaen huomioon jäsenvaltioilla teknisten vaikeuksien ratkaisemiseen jäljellä olevan ajan, miehitetyn palestiinalaisalueen olisi oltava yhdestoista alue, jossa viisumitietoja ryhdytään keräämään ja siirtämään VIS-järjestelmään kaikista viisumihakemuksista.
(6)
Komissio vahvistaa järjestelmän käyttöönottopäivät kunkin alueen osalta asetuksen (EY) N:o 767/2008 48 artiklan 3 kohdan mukaisesti.
(7)
Uusien alueiden määrittelystä olisi tehtävä päätöksiä myöhemmin sellaisen näitä muita alueita koskevan ajantasaisen lisäarvioinnin perusteella, jossa on otettu huomioon asiaankuuluvat perusteet ja järjestelmän käyttöönotosta päätöksen 2010/49/EY ja tämän päätöksen mukaisilla alueilla saadut kokemukset.
(8)
Koska VIS-asetuksella kehitetään Schengenin säännöstöä, Tanska on ilmoittanut Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan 5 artiklan mukaisesti VIS-asetuksen saattamisesta osaksi kansallista lainsäädäntöään. Sen vuoksi Tanskan on kansainväliseen oikeuteen perustuvien velvoitteiden nojalla pantava tämä päätös täytäntöön.
(9)
Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY (3) mukaisesti. Tämän vuoksi päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.
(10)
Tällä päätöksellä kehitetään niitä Schengenin säännöstön määräyksiä, joihin Irlanti ei osallistu Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY (4) mukaisesti. Tämän vuoksi päätös ei sido Irlantia eikä sitä sovelleta Irlantiin.
(11)
Islannin ja Norjan osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen (5) ja jotka kuuluvat tietyistä mainitun sopimuksen yksityiskohtaisista soveltamissäännöistä tehdyn neuvoston päätöksen 1999/437/EY (6) 1 artiklan B kohdassa tarkoitettuun alaan.
(12)
Sveitsin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (7) ja jotka kuuluvat päätöksen 1999/437/EY 1 artiklan B kohdassa, tarkasteltuna yhdessä neuvoston päätöksen 2008/146/EY (8) 3 artiklan kanssa, tarkoitettuun alaan.
(13)
Liechtensteinin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä allekirjoitetussa pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen ja jotka kuuluvat päätöksen 1999/437/EY 1 artiklan B kohdassa, tarkasteltuna yhdessä neuvoston päätöksen 2011/350/EU (9) 3 artiklan kanssa, tarkoitettuun alaan.
(14)
Kyproksen osalta tämä päätös on vuoden 2003 liittymisasiakirjan 3 artiklan 2 kohdassa tarkoitettu Schengenin säännöstöön perustuva tai muutoin siihen liittyvä säädös.
(15)
Bulgarian ja Romanian osalta tämä päätös on vuoden 2005 liittymisasiakirjan 4 artiklan 2 kohdassa tarkoitettu Schengenin säännöstöön perustuva tai muutoin siihen liittyvä säädös.
(16)
Tässä päätöksessä säädetyt toimenpiteet ovat toisen sukupolven Schengenin tietojärjestelmän (SIS II) perustamisesta, toiminnasta ja käytöstä 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1987/2006 (10) 51 artiklan 1 kohdan nojalla perustetun komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Alueet, joilla tietojen kerääminen ja siirtäminen viisumitietojärjestelmään (VIS) aloitetaan päätöksessä 2010/49/EY määritettyjen alueiden jälkeen asetuksen (EY) N:o 767/2008 48 artiklan 3 kohdan mukaisesti, ovat seuraavat:
-
Neljäs alue:
-
Benin,
-
Burkina Faso,
-
Kap Verde,
-
Norsunluurannikko,
-
Gambia,
-
Ghana,
-
Guinea,
-
Guinea-Bissau,
-
Liberia,
-
Mali,
-
Niger,
-
Nigeria,
-
Senegal,
-
Sierra Leone,
-
Togo.
-
Viides alue:
-
Burundi,
-
Kamerun,
-
Keski-Afrikan tasavalta,
-
Tšad,
-
Kongo,
-
Kongon demokraattinen tasavalta,
-
Päiväntasaajan Guinea,
-
Gabon,
-
Ruanda,
-
São Tomé ja Príncipe.
-
Kuudes alue:
-
Komorit,
-
Djibouti,
-
Eritrea,
-
Etiopia,
-
Kenia,
-
Madagaskar,
-
Mauritius,
-
Seychellit,
-
Somalia,
-
Etelä-Sudan,
-
Sudan,
-
Tansania,
-
Uganda.
-
Seitsemäs alue:
-
Angola,
-
Botswana,
-
Lesotho,
-
Malawi,
-
Mosambik,
-
Namibia,
-
Etelä-Afrikka,
-
Swazimaa,
-
Sambia,
-
Zimbabwe.
-
Kahdeksas alue:
-
Argentiina,
-
Bolivia,
-
Brasilia,
-
Chile,
-
Kolumbia,
-
Ecuador,
-
Paraguay,
-
Peru,
-
Uruguay,
-
Venezuela.
-
Yhdeksäs alue:
-
Kazakstan,
-
Kirgisia,
-
Tadžikistan,
-
Turkmenistan,
-
Uzbekistan.
-
Kymmenes alue:
-
Brunei,
-
Burma/Myanmar,
-
Kambodža,
-
Indonesia,
-
Laos,
-
Malesia,
-
Filippiinit,
-
Singapore,
-
Thaimaa,
-
Vietnam.
-
Yhdestoista alue:
Miehitetty palestiinalaisalue.
2 artikla
Tämä päätös on osoitettu Belgian kuningaskunnalle, Bulgarian tasavallalle, Tšekin tasavallalle, Saksan liittotasavallalle, Viron tasavallalle, Helleenien tasavallalle, Espanjan kuningaskunnalle, Ranskan tasavallalle, Italian tasavallalle, Kyproksen tasavallalle, Latvian tasavallalle, Liettuan tasavallalle, Luxemburgin suurherttuakunnalle, Unkarille, Maltan tasavallalle, Alankomaiden kuningaskunnalle, Itävallan tasavallalle, Puolan tasavallalle, Portugalin tasavallalle, Romanialle, Slovenian tasavallalle, Slovakian tasavallalle, Suomen tasavallalle ja Ruotsin kuningaskunnalle.
Tehty Brysselissä 24 päivänä huhtikuuta 2012.

Labels: 12
18
11